*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Δεκεμβρίου 1984

σχετικά με την εφαρμογή της μεταρρύθμισης των γεωργικών διαρθρώσεων στο Βέλγιο, σύμφωνα με την οδηγία 72/159/ΕΟΚ του Συμβουλίου

(Τα κείμενα στη γαλλική και ολλανδική γλώσσα είναι τα μόνα αυθεντικά)

(85/29/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/159/ΕΟΚ του Συμβουλίου της 17ης Απριλίου 1972 σχετικά με τον εκσυγχρονισμό των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/513/ΕΟΚ (2), και ιδίως το άρθρο 18 παράγραφος 3,

Εκτιμώντας:

ότι η βελγική κυβέρνηση ανακοίνωσε, σύμφωνα με το άρθρο 17 παράγραφος 4 της οδηγίας 72/159/ΕΟΚ, τις ακόλουθες ρυθμιστικές και διοικητικές διατάξεις:

- βασιλικό διάταγμα της 11ης Απριλίου 1983 που τροποποιεί το βασιλικό διάταγμα της 21ης Ιουνίου 1974 σχετικά με τον εκσυγχρονισμό των γεωργικών εκμεταλλεύσεων,

- βασιλικό διάταγμα αριθ. 84/1065 της 4ης Μαΐου 1984 που τροποποιεί το βασιλικό διάταγμα της 21ης Ιουνίου 1974 σχετικά με τον εκσυγχρονισμό των γεωργικών εκμεταλλεύσεων,

- βασιλικό διάταγμα αριθ. 84/1169 της 4ης Μαΐου 1984 που τροποποιεί το βασιλικό διάταγμα της 21ης Ιουνίου 1974 σχετικά με τον εκσυγχρονισμό των γεωργικών εκμεταλλεύσεων,

- βασιλικό διάταγμα της 4ης Μαΐου 1984 που τροποποιεί το βασιλικό διάταγμα της 29ης Ιουλίου 1980 σχετικά με τον εκσυγχρονισμό των γεωργικών εκμεταλλεύσεων που βρίσκονται σε μειονεκτικές περιοχές,

- βασιλικό διάταγμα της 21ης Ιουνίου 1984 που τροποποιεί το βασιλικό διάταγμα της 21ης Ιουνίου 1974 σχετικά με τον εκσυγχρονισμό των γεωργικών εκμεταλλεύσεων,

- βασιλικό διάταγμα της 24ης Μαρτίου 1983 και βασιλικό διάταγμα της 6ης Ιουνίου 1984 που τροποποιούν το βασιλικό διάταγμα της 4ης Οκτωβρίου 1976 σχετικά με την παροχή επιδοτήσεων για την τήρηση λογιστικών βιβλίων διαχείρισης και τη συνεργασία παραγόντων, γεωργικών και φυτοκομικών συνεταιρισμών και εγκεκριμένων οργανισμών, και με τη διάδοση των γνώσεων για την ορθολογική διαχείριση των γεωργικών εκμεταλλεύσεων,

- υπουργικό διάταγμα της 22ας Μαΐου 1984 σχετικά με τον εκσυγχρονισμό των γεωργικών εκμεταλλεύσεων·

ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ η Επιτροπή οφείλει να αποφασίσει, εάν, σε συνάρτηση με τη συμφωνία των κανονιστικών και διοικητικών διατάξεων που ανακοινώθηκαν στην προαναφερθείσα οδηγία και λαμβανομένων υπόψη των στόχων αυτής, καθώς και του απαραίτητου δασμού μεταξύ των διαφόρων μέτρων, συγκεντρώνονται οι όροι χρηματοδοτικής συμμετοχής της Κοινότητας·

ότι οι προαναφερθείσες κανονιστικές και διοικητικές διατάξεις ανταποκρίνονται στους όρους και στους στόχους της οδηγίας 72/159/ΕΟΚ·

ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων, όσον αφορά τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι κανονιστικές και διοικητικές διατάξεις που αναφέρονται στις αιτιολογήσεις και αφορούν την εφαρμογή, στο Βέλγιο, της οδηγίας 72/159/ΕΟΚ πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.

Άρθρο 2

Η παρούσα απροφαση απευθρυνεται στο Βασίλειο του Βελγίου.

Βρυξέλλες, 5 Δεκεμβρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 96 της 23. 4. 1972, σ. 1.

(2) ΕΕ αριθ. L 285 της 30. 10. 1984, σ. 13.